Nasilje ne pozna vrijeme

Budućnost, Zemlja, 5015.

-Putovanje kroz vrijeme je moguće! - uzviknuo je stari znanstvenik. – Otkrijmo sve o ljudima iz 5015. godine.

Tek je to izustio, a već se promjena dogodila. Šetao je čistim ulicama Zagreba. Odmah je uočio da nema automobila, ljudi su mirno i spokojno hodali ulicama. Znanstvenikov tim uzbuđeno je trčkarao i sretno promatrao grad.

-Baš tužno što se moramo vratiti u 21. stoljeće i suočiti se sa sukobima koji uništavaju ljude i gradove. Suočiti se s ratom u Siriji, izbjeglicama, s terorističkim napadom u Parizu… Najradije bih ovdje ostao zauvijek!

Nije razmišljao o svojoj obitelji i svome rodnom gradu. Razmišljao je samo o životu bez nasilja, bez ratova, terorizma, bombaša samoubojica… Uočio je jednog čovjeka koji je izgledao mudro pa ga je upitao: - Gospodine, ja sam došao iz 21. stoljeća. Zanima me ima li kod vas ratova?

Čovjek je stajao zbunjen, kao da razmišlja kako će odgovoriti na pitanje.

-Da, ratuje se i kod nas. Ratovi su dugotrajni i iscrpljujući pa su valjda stoga i razdoblja mira duža. Ipak se treba oporaviti od rata.

-Pretpostavljam da je sve teže i kompliciranije nego u 21. Stoljeću. Ipak je tehnologija razvijenija.

-Točno. Teško je pobijediti .zato je stalno prisutna utrka u tehnološkom razvoju.

-Hvala, gospodine! Vidim da se ništa nije promijenilo. Budućnost ništa nije naučila od prošlosti. Vrijeme je da se vratim u svoje stoljeće, k svojoj obitelji.

Znanstvenik i njegov tim pošli u kući u 2015. Godinu razmišljajući o tome da nasilje nikada ne prestaje. Dok ima ljudi, ima i nasilja. Tragično, zar ne?

 Maja Tomaić, 6.b